2. ลักษณะการประกอบธุรกิจ ส่วนที่ 2

(1) ประวัติความเป็นมา การเปลี่ยนแปลงและพัฒนาการที่สำคัญ

บริษัทฯ จดทะเบียนจัดตั้งเมื่อวันที่ 6 ธันวาคม 2528 ทุนจดทะเบียนเริ่มแรก 10 ล้านบาท
ประกอบธุรกิจผลิตและจำหน่ายน้ำยางข้นและผลพลอยได้จากน้ำยาง เมื่อวันที่ 29 กรกฎาคม 2534
ได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย บริษัทฯ
มีการขยายการลงทุนอย่างต่อเนื่องในธุรกิจที่เกี่ยวกับยางพารา ในปี 2549 กลุ่มบริษัทฯ มีบริษัทย่อย
7 บริษัท และบริษัทร่วม 4 บริษัท ส่วนในปี 2550 กลุ่มบริษัทฯ มีบริษัทร่วมเพิ่มขึ้นอีก 2 บริษัท
รวมปัจจุบันมีบริษัทร่วม 6 บริษัท

ตั้งแต่ปี 2541 เป็นต้นมา บริษัทในกลุ่มได้ทยอยพัฒนาคุณภาพผลิตภัณฑ์ให้ขึ้นสู่มาตรฐาน ISO
9001:2000 และ ISO 14001 ในด้านอำนาจการควบคุมบริษัทยังเป็นของกลุ่มผู้เริ่มก่อตั้งบริษัท
ซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร

(2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัทฯ บริษัทย่อยและบริษัทร่วม แบ่งกลุ่มธุรกิจได้เป็น 7 กลุ่ม คือ กลุ่มน้ำยางข้น
กลุ่มเส้นด้ายยางยืด กลุ่มถุงมือยาง กลุ่มบริการ กลุ่มเทรดดิ้ง กลุ่มสวนยางพารา และ กลุ่มนายหน้า
รายชื่อบริษัทในแต่ละกลุ่ม และ โครงสร้างการถือหุ้นของบริษัทใหญ่ในปี 2549 มีดังนี้

ชื่อบริษัท (ที่ตั้งโรงงาน)

1. กลุ่มน้ำยางข้น สัดส่วนการถือหุ้น

(ประกอบด้วยบริษัทฯ บริษัทย่อย 1 บริษัท และบริษัทร่วม 2 บริษัท)

1. บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) (ชลบุรี)

2. บริษัท ไทยรับเบอร์ลาเท็คซ์กรุ๊ป จำกัด (พังงา) 100%

3. บริษัท รีเวอร์เท็กซ์ (ประเทศไทย) จำกัด (ชลบุรี) - ผลิตน้ำยางข้นสำเร็จรูป 49.90%

4. บริษัท วินเท็กซ์ รับเบอร์ อินดัสตรีส์ จำกัด (สงขลา) 25.00%

หมายเหตุ : ที่ประชุมกรรมการบริษัทฯ วันที่ 23 กุมภาพันธ์ 2550 อนุมัติซื้อหุ้นสามัญบริษัท วินเท็กซ์

รับเบอร์ อินดัสตรีส์ จำกัด บริษัทร่วมรายใหม่ จำนวน 62,500 หุ้น
ในราคาตามมูลค่าหุ้นที่ตราไว้หุ้นละ 100 บาท คิดเป็นจำนวนเงิน 6.25 ล้านบาท

2. กลุ่มเส้นด้ายยางยืด สัดส่วนการถือหุ้น

(ประกอบด้วยบริษัทย่อย 1 บริษัท)

1. บริษัท เวิลด์เฟล็กซ์ จำกัด (มหาชน) (ระยอง) 95.55%

3. กลุ่มถุงมือยาง สัดส่วนการถือหุ้น

(ประกอบด้วยบริษัทย่อย 1 บริษัท และบริษัทร่วม 1 บริษัท)

1. บริษัท ยูนิเวอร์แซลลาเท็กซ์โปรดัคส์ จำกัด (ชลบุรี) 100%

2. บริษัท รอสเนอร์ เม้าท์บี้ เมดิเทรด (ไทยแลนด์) จำกัด (สงขลา) 31.54%

หมายเหตุ : ที่ประชุมวิสามัญผู้ถือหุ้น ครั้งที่ 1/2549 วันที่ 22 กุมภาพันธ์ 2549 ของบริษัท
ยูนิเวอร์แซล

ลาเท็กซ์โปรดัคส์ จำกัดได้อนุมัติให้เลิกกิจการ บริษัทย่อยได้ชำระบัญชีและคืนเงินลงทุนให้แก่บริษัทฯ
เป็นจำนวน 94.70 ล้านบาทในเดือนธันวาคม 2549

4. กลุ่มบริการ สัดส่วนการถือหุ้น

(ประกอบด้วยบริษัทย่อย 1 บริษัท - จัดเก็บและส่งน้ำยางข้นไปต่างประเทศ)

1. บริษัทไทยแทงค์อินสตอลเลชั่น จำกัด (ภูเก็ต) 65.43%

5. กลุ่มเทรดดิ้ง สัดส่วนการถือหุ้น

(ประกอบด้วยบริษัทย่อย 2 บริษัทและบริษัทร่วม 1 บริษัท) 1. บริษัท เวิลด์ไวด์ รีซอร์ซ เทรดดิ้ง
จำกัด (กรุงเทพ) - นำเข้าและให้บริการชิปปิ้ง 100%

2. บริษัทไทยเท็กซ์อาร์ซีพีเท็คโนโลยี่ จำกัด (กรุงเทพ) - นำเข้าอุปกรณ์เพิ่มผลผลิตน้ำยางพารา
45%

3. บริษัท ทีอินเตอร์พลัส จำกัด (กรุงเทพ) - ซื้อขายผลิตภัณฑ์ยางพารา 40%

หมายเหตุ : 1. ที่ประชุมวิสามัญผู้ถือหุ้นของบริษัท เวิลด์ไวด์ รีซอร์ซ เทรดดิ้ง จำกัด วันที่ 31
ธันวาคม 2548 อนุมัติให้เลิกกิจการ และจดทะเบียนเลิกกิจการกับกระทรวงพาณิชย์แล้วเมื่อวันที่ 25
มกราคม 2549

2. ที่ประชุมกรรมการบริษัทฯ วันที่ 28 กุมภาพันธ์ 2550
อนุมัติซื้อหุ้นสามัญใหม่ของบริษัททีอินเตอร์พลัส จำกัด บริษัทร่วมรายใหม่ จำนวน 200,000 หุ้น
ในราคาตามมูลค่าหุ้นที่ตราไว้หุ้นละ 10 บาท คิดเป็นจำนวนเงิน 2.00 ล้านบาท

3. ที่ประชุมกรรมการบริษัทฯ วันที่ 23 มีนาคม 2550 อนุมัติซื้อหุ้นสามัญใหม่ของบริษัทไทยเท็กซ์
อาร์ซีพี เท็คโนโลยี่ จำกัด จำกัด บริษัทย่อย จำนวน 450,000 หุ้น
ในราคาตามมูลค่าหุ้นที่ตราไว้หุ้นละ 10 บาท คิดเป็นจำนวนเงิน 4.50 ล้านบาท

6. กลุ่มสวนยางพารา สัดส่วนการถือหุ้น

(ประกอบด้วยบริษัท ย่อย 1 บริษัท และบริษัทร่วม 1 บริษัท)

1. บริษัทไทยรับเบอร์ซิตี้ จำกัด (น่านและเชียงราย) 100%

2. บริษัทสวนยางวังสมบูรณ์ จำกัด (สระแก้ว) 48.43%

หมายเหตุ : 1. ที่ประชุมกรรมการบริษัทฯ วันที่ 28 กุมภาพันธ์ 2550
อนุมัติขายหุ้นสามัญทั้งหมดในบริษัท สวนยางวังสมบูรณ์ จำกัด จำนวน 2,678,000 หุ้น ให้แก่บริษัท
ไทยรับเบอร์ซิตี้ จำกัด ในราคามูลค่าตามบัญชี ณ วันที่ 31 ธันวาคม 2549 ที่ 11.24 บาทต่อหุ้น
(ราคาตามมูลค่าหุ้นที่ตราไว้หุ้นละ 10 บาท) คิดเป็นจำนวนเงิน 30.10 ล้านบาท

2. ที่ประชุมกรรมการบริษัทฯ วันที่ 23 มีนาคม 2550 อนุมัติซื้อหุ้นสามัญใหม่ทั้งหมดของบริษัท
ไทยรับเบอร์ซิตี้ จำกัด จำนวน 7,000,000 หุ้น ในราคาตามมูลค่าหุ้นที่ตราไว้หุ้นละ 10 บาท
คิดเป็นจำนวนเงิน 70 ล้านบาท

7. กลุ่มนายหน้า สัดส่วนการถือหุ้น

(ประกอบด้วยบริษัทร่วม 1 บริษัท)

1. บริษัท แอโกรเวลท์ จำกัด (กรุงเทพ) - ซื้อขายสินค้าเกษตรล่วงหน้า 50%

หมายเหตุ : ที่ประชุมกรรมการบริษัทฯ วันที่ 23 กุมภาพันธ์ 2550 อนุมัติซื้อหุ้นสามัญของบริษัท
แอโกรเวลท์ จำกัด จำนวน 2,500,000 หุ้น ราคาหุ้นละ 1.19 บาท (มูลค่าตามบัญชีหุ้นละ 3.73
บาท) เป็นจำนวนเงิน 2.975 ล้านบาทจากผู้ถือหุ้นรายใหญ่อีกรายหนึ่ง
สัดส่วนการถือหุ้นจะเพิ่มเป็นร้อยละ 99.99 และบริษัทร่วมจะเปลี่ยนสถานะเป็นบริษัทย่อย

นโยบายการดำเนินงานหลักของบริษัท

การดำเนินงานหลักของกลุ่ม คือ การดำเนินการด้านการผลิต และ จำหน่าย
นโยบายการดำเนินงาน คือ กลุ่มน้ำยางข้นผลิตน้ำยางข้น จำหน่ายให้ลูกค้าทั่วไปและบริษัทในเครือ
อันประกอบด้วย บริษัทย่อยที่ผลิตผลิตภัณฑ์จากยางพารา คือ กลุ่มเส้นด้ายยางยืด กลุ่มถุงมือยาง
บริษัทร่วมที่ผลิตน้ำยางข้นสำเร็จรูปและผลิตถุงมือยาง ทั้งนี้ บริษัทย่อยและบริษัทร่วมดังกล่าว
จะผลิตสินค้าสำเร็จรูปจากยางพาราจำหน่ายต่อไปให้แก่ลูกค้า

(3) สัดส่วนรายได้ของกลุ่มธุรกิจ (หน่วย : ล้านบาท)

  ------------- -------- -------- ----- ---------- -------- ------ ----------- -------- ------
  กลุ่มธุรกิจ       ปี 2549                  ปี 2548                     ปี 2547               

                รายได้    %              รายได้      %               รายได้       %        

  น้ำยางข้น       6,459    83.80          5,011      82.55           4,952       78.26    

  เส้นด้ายยางยืด   828      10.74          522        8.59            824         13.02    

  เทรดดิ้ง        264      3.42           23         0.37            12          0.19     

  ถุงมือยาง       150      2.32           509        8.38            529         8.36     

  บริการ         7        0.09           6          0.10            11          0.17     

  รวมรายได้      7,708    100.00         6,070      100.00          6,328       100.00   
  ------------- -------- -------- ----- ---------- -------- ------ ----------- -------- ------

(4) เป้าหมายธุรกิจ

ภายในระยะเวลา 3 ปี (ปี 2550-2552) บริษัทฯ
มีวัตถุประสงค์ในการรักษาความเป็นผู้นำในอุตสาหกรรมน้ำยางข้นของโลก
โดยมีเป้าหมายการขายน้ำยางข้นที่ 200,000 ตันต่อปี (ปี 2549 มีปริมาณการขายรวมอยู่ที่
129,064 ตัน)
ซึ่งจะช่วยลดต้นทุนคงที่ต่อหน่วยและรักษาสถานะผู้นำอันดับหนึ่งของโลกที่มีส่วนแบ่งการตลาดในระดับร้อยละ
20 (ปี 2549 ส่วนแบ่งการตลาดอยู่ที่ร้อยละ 18) กลยุทธ์ที่จะทำให้บรรลุเป้าหมายนี้ คือ
การขยายตลาดในประเทศจีน